cyanic-selkie/wikianc huggingface dataset:
ন্যানোরসায়ন
বিজ্ঞানীরা যখন দেখলেন যে উপাদানের আকার ন্যানোমিটার স্কেলে এলে সেটির প্রকৃতির পরিবর্তন ঘটে, রসায়ন এর সহিত ন্যানো-উপসর্গটি তখন যুক্ত করলেন। ন্যানোমিটার স্কেল কাঠামোতে বিভিন্ন রসায়নগত পরিবর্তন ঘটে, যা আকারগত নির্ভরতার প্রমাণ। ন্যানোরসায়নের পিছনে আছে উপাদানের আকার, আকৃতি, স্ব-সংযুক্তি করণ, বিচ্যুতি এবং জৈব-ন্যানো স্ংক্রান্ত ধারণা। সুতরাং কোনো নব্য ন্যানোউপাদান গঠনের সহিত এই ধারণা গুলি ওতপ্রোত ভাবে যুক্ত থাকে। ন্যানোকাঠামো সংশ্লেষ নির্ভর করে কীভাবে উপাদানের আকার,আকৃতি বা ক্ষেত্রফল দ্বারা একক ক্ষুদ্র উপাদান থেকে কার্যকরী পরিকাঠামো তৈরী হতে পারে তার উপর; ন্যানোকাঠামোতে সম্ভবতঃ থাকে গঠনগত বিচ্যূতি এবং তা চিকিৎসা, ফোটনিক, ইলেকট্রনিক সমস্যা সমাধানে সাহায্য করে। সিলিকা, স্বর্ণ, পলিডাইমিথাইলজাইলঅক্সেন, ক্যাডমিয়াম সেলেনাইড, লৌহের অক্সাইড এবং কার্বন- এই উপাদান গুলি ন্যানোরসায়ন এর পরিবর্তনকারি ক্ষমতা প্রদর্শনে সাহায্য করে। রাস্ট বা লৌহের অক্সাইড থেকে এমআরআই করার জন্য বৈসাদৃশ্য বা কন্ট্রাস্টিং উপাদান তৈরী হয় যা ক্যান্সার সনাক্তকরণে এমনকি প্রাথমিক দশাতে ধরা পরলে সারাতেও সাহায্য করে থাকে। সিলিকা (কাচ) আলোক পথের বক্রীকরণ বা অবরূদ্ধকরণে সাহায্য করে। উন্ন্ত দেশগুলি উন্নয়নশীল দেশের জলে রোগজনক জীবাণু নিরূপণের জন্য তড়িৎবর্তনী বানাতে সিলিকোন নামক পলিমার ব্যবহার করে। বিভিন্ন আকার ও আকৃতির কার্বন ব্যবহৃত হয় এবং ইলেক্ট্রনিক উপাদান হিসাবেও এটি উত্তম পছন্দ।
ন্যানোটোপোগ্রাফি
ন্যানোটোপোগ্রাফি বলতে বোঝায় পৃষ্ঠতলের কিছু বিশেষ বৈশিষ্ট্য যা কেবল ন্যানোস্কেলেই দেখা যায়। শিল্পে ন্যানোটোপোগ্রাফির ব্যবহারিক প্রয়োগ ইলেক্ট্রিক্স এবং কৃত্রিম উপায়ে প্রস্তুত পৃষ্ঠতলের বৈশিষ্ট্যে দেখা যায়। যদিও প্রাকৃতিক উপায়ে প্রস্তুত পৃষ্ঠতলও এক্ষেত্রে বিচার্য-যেমন আণবিক কোষ বিক্রিয়া এবং জীবের সজ্জিত অঙ্গপ্রত্যঙ্গ। এই প্রাকৃতিক ন্যানোটোপোগ্রাফি স্ংক্রান্ত বৈশিষ্ট্যগুলি জীবনীশীল উপাদানের কার্য এবং নিয়ন্ত্রণ দুইই করে, যেহেতু ন্যানোটোপোগ্রাফিকাল বৈশিষ্ট্যগুলি জীবনীশীল কোষের জন্য অত্যন্ত সংবেদনশীল হয়।
ন্যানোলিথোগ্রাফি
একটি পৃষ্ঠতলে কৃত্রিম উপায়ে ন্যানোটোপোগ্রাফিকাল বৈশিষ্ট্য গুলি খোদাই করাকে ন্যানোলিথোগ্রাফি বলে। কম্পিউটারে ব্যবহৃত অর্ধপরিবাহীর চিপ গুলিতে ন্যানোলিথোগ্রাফির প্রয়োগ আছে। ন্যানোলিথোগ্রাফি অনেক রকম হয়, | যেমন-
ন্যানোলিথোগ্রাফির কৌশলগুলির প্রত্যেকটির বিভাজন, অতিবাহিত সময় এবং অর্থনৈতিক মূল্য বিভিন্ন। ন্যানোলিথোগ্রাফির তিনটি প্রাথমিক পদ্ধতি আছে। প্রথম পদ্ধতিতে একটি বস্তুর উপর নক্শা খোদাই করা হয় এচিং পদ্ধতিতে আর যে স্থানগুলি মসৃন থাকবে তাদের উপর মাস্ক বা প্রতিরোধী আবরণ স্টেনশিলের ন্যায় দিয়ে পরিবর্তনে বাধা দেওয়া হয়। দ্বিতীয় পদ্ধতিতে কোয়ান্টাম কণা যথা আলোকরশ্মি বা ইলেকট্রনের ধারা দিয়ে এচিং করা হয়, কখনো বা রাসায়নিক পদ্ধতি যেমন জারন বা স্ব-একত্রিত স্তর (স্যাম) ব্যবহৃত হয়। তৃতীয় পদ্ধতিতে বস্তুর উপর প্রয়োজনীয় নকশাটি সরাসরি ফেলে অন্তিম পণ্যটি তৈরী করা হয় ও এটি খুবই পাতলা স্তর হয় (মাত্র কিছু ন্যানোমিটার মোটা)। যে পাতলা স্তর তৈরী হলো তা দেখতে ন্যানো বিভাজক স্ক্যানিং প্রোব মাইক্রোস্কোপি বা পারমাণবিক বল মাইক্রোস্কোপি (এএফএম) প্রয়োজন। অন্তিম উপাদান দেখতে দুটি মাইক্রোস্কোপ যন্ত্রই একত্রে ব্যবহৃত হয়। ।
স্যামস
ন্যানোলিথোগ্রাফি দ্বারা স্ব-একত্রিত একস্তরের (স্যাম) ব্যবহার হয়। স্যাম হল দীর্ঘ চেইন (শিকল) অ্যালক্যানোথিওলেট যা স্বর্ণ পৃষ্ঠতলের উপর ক্রমান্বয়ে একস্তরীয় রূপে সাজানো হয়। উচ্চ গুণ সম্পন্ন গঠন, যার পার্শ্বীয় মাত্রা ৫ ন্যানোমিটার থেকে ৫০০ ন্যানোমিটার, গঠন করতে পারাই হল এই পদ্ধতির সুবিধা। এই পদ্ধতিতে পলিডাইমিথাইলসাইলোক্সেন (পিডিএমএস) নির্মিত সজ্জিত ইলাস্টোমার মাস্ক-রূপে ব্যবহৃত হয়। পিডিএমএস বানাতে সিলিকন বিস্কুটের উপর আলোক প্রতিরোধী আবরণের পাতলা স্তর ফেলা হয়। তার পরে ঐ স্তরটিতে অতিবেগুণী রশ্মি ফেলা হয় ও শেষে আলোক প্রতিরোধী আবরণটি ধুয়ে সরিয়ে দেওয়া হয়।  প্রাক-পলিমার-টির পুরুত্ব কমাতে পারফ্লুরোঅ্যালকাইলট্রাইক্লোরোসাইলেন বস্তুটির উপরে ব্যবহৃত হয় । এর ফলে পিডিএমএস ইলাস্টোমার গুলি সমতলীয় ও বক্রতলীয় পৃষ্ঠতলে মাইক্রন এবং নিম্ন্তর-মাইক্রন সজ্জান্বিত হতে সাহায্য লাভ করে।
ঔষধ
ন্যানোরসায়নের একটি অত্যধিক গবেষণাকৃত প্রয়োগ ঔষধপত্রের মধ্যে দেখা যায়। ন্যানোরসায়নের ত্বক-চর্চায় একটি প্রয়োগ হল সানসক্রীম (সৌরক্রীম), যেটিতে জিঙ্ক অক্সাইড ও টাইটানিয়াম ডাইঅক্সাইডের. ন্যানোকণা থাকে। এই ন্যানোকণাগুলি ত্বককে রৌদ্রের ক্ষতিকর অতিবেগুণী রশ্মি শোষন বা প্রতিফলন ঘটিয়ে রক্ষা করে, বিশেষতঃ ন্যানোকণাগুলির ইলেকট্রন সূর্যালোকে উত্তেজিত হয়ে যায় আর ত্বকের ডিএনএ কে কিছুতেই নষ্ট হতে দেয় না।
ঔষধ বিতরণ
ঔষধ বিতরণের ন্যানোপ্রযুক্তিগত নব্য পদ্ধতি গুলি শরীরের পক্ষে অতীব সুবিধাজনক হয় শারীরবৃত্তীয় প্রতিক্রিয়া বৃদ্ধি, বিশেষ লক্ষ্যে ঔষধ বিতরণ করা এবং সুদক্ষভাবে নির্বিষ বিপাকের জন্য। নানান ন্যানোপ্রযুক্তিগত পদ্ধতি এবং উপাদান ঔষধ বিলি করার জন্য ব্যবহৃত হতে পারে। আদর্শ বস্তু নিয়ন্ত্রিত-সক্রিয় ভাবে ন্যানোবস্তুর মাধ্যমে ঔষধপত্র শরীরে বহন করে। মধ্যবর্তী মাপের ছিদ্রসম্পন্ন সিলিকা ন্যানোকণা (এমএসএন) তার বৃহৎ পৃ্ষ্ঠ ক্ষেত্রফল এবং নমনীয়তার জন্য ইমেজিং বা প্রতিমূর্তি প্রক্রিয়ায় বিভিন্ন রূপান্তর ও সুউচ্চ বিভাজন প্রভৃতি গুণের সমাবেশ ঘটাতে পারে এবং গবেষণা ক্ষেত্রেও এ কারণে খ্যাতি পেয়েছে । সক্রিয় বা অ্যাক্টিভেশন পদ্ধতি ন্যানোস্কেলে ঔষধ বিতরণ প্রক্রিয়ায় বিভিন্ন ভাবে ব্যবহৃত হতে পারে, তবে তার সর্বাধিক ব্যবহার আলোকের একটি বিশেষ তরঙ্গদৈর্ঘ্যের মাধ্যমে ঔষধের পরিবহনে হয়। ন্যানোভাল্ভ নিয়ন্ত্রিত ঔষধ কম তীব্রতার আলো এবং প্লাজমনিক উত্তাপের মাধ্যমে স্বর্ণ অণুর পরিবর্তনের দ্বারা দেহে ঔষধ পরিবহন করে। দুইটি ফোটন কণার দ্বারা সক্রিয় আলোক-ট্রান্সডিউসার (২-এনপিটি) নিকট-অতিবেগুণী আলোকের মাধ্যমে ডাইসালফাইড গঠন ভেঙ্গে ঔষধ বিলি করে। সম্প্রতি ন্যানোহীরক তার বিষহীন রূপ, ত্বকের দ্বারা স্বতঃস্ফূর্ত শোষণ, রক্ত-মস্তিষ্কের মধ্য দিয়ে প্রবেশ করার গুণাবলীর জন্য ঔষধ পরিবহনে বিশেষত্ব দেখিয়েছে।.
কলা-প্রযূক্তি
কোষেরা ন্যানোটোপোগ্রাফি স্ংক্রান্ত বৈশিষ্ট্যগুলির উপর খুবই স্ংবেদনশীল, তাই কলা-প্রযুক্তিবিদ্যা পৃষ্ঠতলের সর্বোৎকৃষ্টতার জন্য প্রতিস্থাপন প্রক্রিয়াকে গুরুত্ব দিয়েছে। কোষ বীজ থেকে কৃত্রিম অঙ্গের উন্নতি করতে সযত্নে একটি ত্রিমাত্রিক স্ক্যাফোল্ড বা অস্থায়ী গঠনের ব্যবহার করা হয়, সঠিক শর্তানুযায়ী। ত্রিমাত্রিক স্ক্যাফোল্ডে থাকে বিভিন্ন ন্যানোস্কেল গুণক। এগুলি পরিবেশের সঠিক কার্যকারীতার জন্য শর্তাদি নিয়ন্ত্রণ করে। স্ক্যাফোল্ড হল বহিঃক্ষেত্রে জীবদেহের ভিতরে স্থিত বহিঃকোষীয় ধাত্রের অনূরূপ যা জীবদেহের বাইরে প্রয়োজনীয় জটিল জৈব গুণাঙ্ক সরবরাহ করে সফল কৃত্রিম অঙ্গের উন্নতি বিধান করে। এছাড়াও কোষের অভিব্যাক্তি রূপান্তর, স্ংযোজন ও ঔষধ বিতরণের ক্ষেত্রে সুবিধা পাওয়া যায় ।
ক্ষত
ক্ষত এবং ঘর্ষণে সারানোর পদ্ধতি ন্যানোরসায়নের দ্বারা উন্নত হয়। তড়িৎঘূর্ণন নামক পলিমারকরন পদ্ধতি জৈব কলা-প্রযুক্তিতে ব্যবহৃত হয়। এটি ক্ষত-আচ্ছাদন এবং ঔষধ বিতরণে কাজে লাগে।এর মাধ্যমে ন্যানোতন্তু প্রস্তুত করা যায় যা কোষের স্ংখ্যার বর্ধন, জীবাণু ধ্বংসকরণ এবং পরিবেশ নিয়ন্ত্রণে কাজে লাগে। এই বৈশিষ্ট্য বৃহৎ স্কেলে পাওয়া গেলেও ন্যানোস্কেলে দক্ষতা বেশি দেখায়। ন্যানোতন্তু ও ক্ষতের মধ্যবর্তী স্থানের অধিক ক্ষেত্রফলের জন্য বিক্রিয়া বেশি হয় এবং তা জীবদেহের ভিতরে হওয়ায় সুবিধাজনক হয়।
রৌপ্য ন্যানোকণা ভাইরাস ও ব্যাকটিরিয়াকে প্রতিরোধ করে এর প্রমাণও পাওয়া যায়। ন্যানোরসায়নের উন্নতি ন্যানোগঠনের বিবিধতা দিয়েছে যাদের নিয়ন্ত্রণ করা যায়। এর প্রয়োগ স্যাম, লিথোগ্রাফি,ন্যানোএনজাইম এবং সেন্সরে ন্যানোতারের মধ্যে দেখা যায় |
ন্যানোতারের উপাদান
বিজ্ঞানীরা বাষ্প ও দ্রবণের দশাকৌশলের মধ্য দিয়ে নিয়ন্ত্রিত দৈর্ঘ্য, ব্যাস, ডোপিং,ও পৃষ্ঠতলের গঠনের দ্বারা ন্যানোতারের উপাদান তৈরী করেন। অভিমুখদর্শিত একক কেলাসগুলি দিয়ে অর্ধপরিবাহী ন্যানোতার নির্মিত যন্ত্রগুলি যথা ডায়োড, ট্রান্জিস্টর, লজিক বর্তনী, লেসার আর সেন্সর বানানো হয়। একমাত্রিক বলে অধিক ক্ষেত্রফল ও আয়তন অনুপাতের জন্য প্রচার প্রসারন রোধ কমে। আবার কোয়ান্টাম আবদ্ধকরণের জন্য কর্মদক্ষতা বাড়ে। তাই স্বল্প বিচলিতকরণেই ইলেক্ট্রোডের সাড়া পাওয়া যায়,যা ন্যানোসেন্সরের কাজে একটি ভালো গুণ। একমাত্রিকতা ও রাসায়নিক নমনীয়তার জন্য অর্ধপরিবাহী ন্যানোতার ন্যানোলেসারেও লাগে। পেইডন ইয়ং ও তার সহকর্মীরা ঘরোয়া উষ্ণতায় অতিবেগুণী ন্যানোতার ন্যানোলেসারে গবেষণা করেছেন এবং জানিয়েছেন যে এই ন্যানোলেসারের প্রয়োগ আলোক গণনা, তথ্য সঞ্চয় ও ক্ষূদ্র বিশ্লেষণে কাজে লাগতে পারে.
ন্যানো এনজাইম
ন্যানোকাঠামো দ্রব্য, যা ন্যানোকণা ভিত্তিক এনজাইম তৈরী করে, বর্তমানে বহুল প্রচলিত। অতি ক্ষূদ্র আকারের (১-১০০ ন্যানোমিটার) ন্যানো এনজাইমে বিশেষ আলোক, চৌম্বক, ইলেক্ট্রনিক,অনুঘটন ইত্যাদি ধর্ম থাকে। ন্যানোকণার পৃষ্ঠতলের কার্যের নিয়ন্ত্রণ এবং আশা মত গঠন ন্যানো এনজাইমের পৃষ্ঠতলে জটিল কাঠামো বানাতে সাহায্য করে যাদের বিশেষ প্রয়োগ আছে।.
স্ংশ্লেষ
ন্যানোহীরক পৃষ্ঠের অন্তিমে থাকে কার্বক্সিলিক অ্যাসিড শ্রেণী, যা কার্বডিমাইড স্ংযুক্তীকরণের রসায়নের সাহায্যে অ্যামিনচ্ছেদী পৃষ্ঠের সহিত যুক্ত হয়। নির্দিষ্ট আকারহীন কার্বন ও ন্যানোহীরকের উপর অ্যামিন ও কার্বক্সিল মূলকের মধ্যে কোভ্যালেন্ট বা সমযোজী বণ্ডের মাধ্যমে ইডিসির উপস্থিতিতে এই পদ্ধতি উৎপাদন বাড়িয়ে দেয়। তাই স্বর্ণ-ন্যানোকণার মত না হয়ে ন্যানোহীরক বিভিন্ন উপচার সহ্য করতে পারে ও বহুগুণ টেঁকসই হয় ,
প্রতিপ্রভ (নাইট্রোজেন শূন্যস্থান)
ন্যানোহীরকের উপর উচ্চ শক্তির কণা (ইলেক্ট্রন, প্রোটন, হিলিয়াম) বর্ষণ করে এবং তারপর ৬০০-৮০০ডিগ্রী তাপমাত্রায় অ্যানিল করার মাধ্যমে নাইট্রোজেন-শূন্যস্থান তৈরী করে তার উপর প্রতিপ্রভ বৈশিষ্ট্য আরোপ করা হয়। বর্ষণ শূন্যস্থান (এনভি) তৈরী করে আবার অ্যানিল পদ্ধতি সেই শূন্যস্থানের বিচরন ঘটায়, যা ন্যানোহীরকের মধ্যে নাইট্রোজেন পরমানুকে অবরূদ্ধ করে । এটি দুই প্রকার এনভি তৈরী করে-আধানহীন (এনভি০) এবং ঋণাত্মক আধান যুক্ত (এনভি-) যাদের বিচ্ছুরন বর্ণালি বিভিন্ন। এনভি- কেন্দ্রটি বেশি গুরুত্বপূর্ণ কারণ এটিতে এস=১ স্পিন বা আবর্তন কারীর নিম্নস্থ বা ভূমিস্থ শক্তি দশা থাকে যাকে আলোক-পাম্পিং এর সাহায্যে স্পিন-পোলারাইজ করা যায় এবং ইলেক্ট্রন উপচুম্বকীয় অনুরণন প্রক্রিয়াতে নিপুণভাবে নাড়াচাড়া করা যায়। প্রতিপ্রভ ন্যানোহীরকের মধ্যে অর্ধ-পরিবাহী কোয়ান্টাম বিন্দুর গুণ (ক্ষূদ্রতা, উচ্চ আলোক স্থিতি, উজ্জ্বল রঙ্গীন প্রতিপ্রভতা) থাকে আবার জৈব সামঞ্জস্যতা, নির্বিষতা, বহুল পৃষ্ঠতলীয় রসায়ন ইত্যাদির জন্য জীবদেহের মধ্যে ইমেজিং প্রয়োগেরও বিশেষ ক্ষমতা থাকে ।
ঔষধ বিতরণ ও জৈব সামঞ্জস্য
ন্যানোহীরকের স্ব-স্ংযুক্তির ক্ষমতা থাকে এবং বিভিন্ন ক্ষূদ্র অণু, প্রোটিন অ্যান্টিবডি, থেরাপেটিকস্ ও নিউক্লিক অ্যাসিডের ন্যানোহীরকের সাথে স্ংযুক্তিকরণের দ্বারা ঔষধ বিলি, প্রোটিন-নকলীকরণ, অস্ত্রোপচার ইমপ্ল্যান্টের কার্যকারীতা থাকে। কঠিন দশায় পেপটিড স্ংশ্লেষের জন্য, নির্বিষকরণের জন্য এবং প্রতিপ্রভতার জন্য ন্যানোহীরকের ব্যবহার হয়। ঔষধ বিলির জন্য জৈব সামঞ্জস্য, থেরাপেটিকস্-এর বৃহৎ সীমার মধ্যে ব্যবহার, জলে বিচ্ছুরনের ক্ষমতা এবং সঠিক লক্ষিত চিকিৎসা খুবই দরকার। ক্ষূদ্রাকৃতি, স্থিত অভ্যন্তর, পৃষ্ঠতলের বিবিধতা, স্ব-স্ংযুক্তির ক্ষমতা, স্বল্প সাইটোবিষ ন্যানোহীরক কে ক্ষূদ্র প্রোটিন হিসাবে দেখায়। ন্যানোহীরক সাধারণতঃ ঔষধ বিলির ক্ষেত্রে সম্ভাব্য ইনজেকশন দ্বারা প্রযুক্ত থেরাপেটিক সামগ্রী হিসাবে ব্যবহৃত হয়। কিন্তু দুই দিন থেকে এক মাস অবধি স্থানীয় ভাবে ও টেকসই ভাবে ঔষধ মুক্ত ও বিতরণ করার জন্য পেরিলিন ন্যানোহীরক এর যৌগিক পদার্থের দ্বারা প্রস্তুত সরের উপযোগিতা আছে।.
ন্যানোমিটার আকৃতির গুচ্ছাদি
ন্যানোগুচ্ছাদির চৌম্বকীয় গুণাবলী নিয়ে আগ্রহের কারণ তাদের চৌম্বকীয় রেকর্ডিং, তরল, স্থির চুম্বক এবং অনুঘটন ইত্যাদিতে ব্যবহার করা যায়। ন্যানোমিটার আকৃতির লৌহ গুচ্ছাদি তিয়শ্চুম্বক বা অতিরিক্ত পরাচুম্বকের ন্যায় ব্যবহার করে এবং নিজেদের মধ্যে শক্তিশালী চৌম্বকীয় বিক্রিয়া দেখায়। ন্যানোমিটার আকৃতির গুচ্ছাদির অপরিবাহীতা ধর্মের সম্ভাব্য প্রয়োগ অনুঘটন, আলোক অনুঘটন, ক্ষূদ্র আধানবাহক বা ক্যাপাসিটর, ক্ষূদ্র ইলেক্ট্রনিক্স ও অরৈখিক আলোকবিদ্যায় হয়।.
স্মরণীয় গবেষক
জিয়ফ্রে এ ওজিন টরোন্টো বিশ্ববিদ্যালয়ে ছিলেন এবং তাকে ন্যানোরসায়নের জনক বলা হয়। তিনি সাড়ে চার দশক ধরে এই বিষয়ে গবেষণা করেন, যেমন ধাত্র একাকীকরণ, লেসার রামন বর্ণালীবিদ্যা, নগ্ন ধাতু গুচ্ছ রসায়ন, আলো রসায়ন, ন্যানোছিদ্র বস্তু, হাইব্রিড ন্যানোপদার্থ, মধ্যবর্তী পদার্থ এবং অতি-সূক্ষ অজৈব ন্যানোতার ।
আরেকজন ন্যানোরসায়নের প্রবাদপুরুষ ছিলেন চার্লস এম লিবার। তিনি ন্যানোস্কেল প্রযূক্তির উন্নয়ন করেন, বিশেষতঃ জীববিদ্যা ও চিকিৎসাবিদ্যায়। একটি নতুন প্রায়-একমাত্রিক বস্তুশ্রেণী যা সু-বৈদ্যুতিক, আলোক, যান্ত্রিক এবং তাপীয় বৈশিষ্ট্য প্রদর্শন করে আবার সম্ভাব্য জৈব-সেন্সর হিসাবেও কাজে লাগে । লিবারের গবেষণা ন্যানোতারকে মস্তিষ্ক কার্যের মান্চিত্র গঠনে সাহায্য করেছে।
শিমন বাইস, লস এঞ্জেলিসে ক্যালিফোর্নিয়া বিশ্ববিদ্যালয়ের অধ্যাপক। কোয়ান্টাম বিন্দুর সাব-শ্রেণী, প্রতিপ্রভ অর্ধপরিবাহীর উপর গবেষণা করেন বাইস, বিশেষতঃ জৈব-নামাঙ্কণের জন্য। পল আলিভিসাতস, যিনি ক্যালিফোর্নিয়া বিশ্ববিদ্যালয়ের ছিলেন, ন্যানোকেলাসের ব্যবহার ও প্রস্তুতকরণের গবেষণা করেন। ক্ষূদ্রাকৃতি ন্যানোকণার বিভিন্ন নিউক্লিয়েশন, ক্যাটায়ন বিতরন এবং শাখা আদানপ্রদান ইত্যাদি নিয়ে সূক্ষ্মদৃষ্টিও পাওয়া যায়। এর বিশেষ প্রয়োগ কোয়ান্টাম বিন্দুর উন্নতি।
আব্দুর রহমান (বুদ্ধিজীবী)
আব্দুর রহমান (১০ ফেব্রুয়ারি ১৯৪৫ - ২ জুন ১৯৭১) ছিলেন রংপুরের ঐতিহ্যবাহী বিদ্যাপীঠ কারমাইকেল কলেজের রসায়ন বিভাগের একজন প্রভাষক এবং একজন শহীদ বুদ্ধিজীবী। ১৯৭১ সালে স্বাধীনতা যুদ্ধ চলাকালীন ২ জুন তাকে হত্যা করা হয়।
প্রাথমিক ও পারিবারিক জীবন
শহীদ বুদ্ধিজীবী আব্দুর রহমান ১৯৪৫ সালের ১০ ফেব্রুয়ারি বাংলাদেশের কুড়িগ্রাম জেলার নাগেশ্বরী উপজেলার বাগডাঙ্গা নামক একটি গ্রামে জন্মগ্রহণ করেন। তার বাবা ছিলেন একজন কৃষক এবং মা ছিলেন গৃহিণী। আব্দুর রহমান তার ছয় জন ভাইবোনের মধ্যে ছিলেন সবার বড়। কৃষক পরিবারের সন্তান হয়েও বাবার আপ্রাণ চেষ্টা এবং নিজের উদ্যমে তিনি উচ্চ শিক্ষিত হন। এবং পড়াশোনা শেষ করে শিক্ষক হিসেবে পরবর্তীকালে যোগ দিয়েছিলেন রংপুর কারমাইকেল কলেজে।
১৯৬৭ সালে আব্দুর রহমান নাগেশ্বরী উপজেলার অন্যতম ব্যক্তিত্ব সাইফুর রহমানের বড় কন্যা সাজেদা খাতুনের সাথে বিবাহবন্ধনে আবদ্ধ হন। সাজেদা খাতুন ছিলেন স্থানীয় একটি প্রাথমিক বিদ্যালয়ের শিক্ষিকা। তাঁদের ঘরে দুই ছেলে ও এক মেয়ের জন্ম হয়।
হত্যা
শহীদ আব্দুর রহমান বরাবরই ছিলেন স্বাধীনতার পক্ষে। মুক্তিযুদ্ধে অংশগ্রহণ করার জন্য তিনি সবসময়ই তার ছাত্রদের উদ্বুদ্ধ করতেন। পাকিস্তান বাহিনীর তীব্র অত্যাচারকালীন সময়ে তিনি তার স্ত্রী সন্তানদের নিজ গ্রামের বাড়ি অর্থাৎ বাগডাঙায় নিয়ে যান। বাড়িতে সকলের বারণ উপেক্ষা করে ২ জুন তিনি পুনরায় রংপুরের উদ্দেশ্যে রওনা করেন এবং পথিমধ্যেই রাজাকারবাহিনীর দৃষ্টিতে পড়েন। রাজাকারবাহিনী তাকে আটক করে তুলে দেয় পাকিস্তান হানাদার বাহিনীর হাতে। পাক বাহিনী আব্দুর রহমানকে নৃশংসভাবে হত্যা করে। এরপর রংপুর শহরের অদূরে দমদমা বধ্যভুমিতে শহীদ বুদ্ধিজীবী আব্দুর রহমানকে সমাহিত করা হয়।
ক্ষেমাল কোন্ডি
ক্ষেমাল কোন্ডি একজন আলবেনীয় রাজনীতিবিদ এবং ১৯২৪ থেকে ১৯২৫ সাল পর্যন্ত তিরানার মেয়র ছিলেন।
ইউনিভার্সাল কপিরাইট কনভেনশন
ইউনিভার্সাল কপিরাইট কনভেনশন (Universal Copyright Convention (or UCC)) হল ১৯৫২ সালের একটি কপিরাইট সংক্রান্ত আন্তর্জাতিক চুক্তি যা সুইজারল্যান্ডের জেনেভা শহরে অনুষ্ঠিত হয়েছিল। ১৮৮৬ সালের প্রথম সাহিত্য এবং শিল্প বিষয়ক কর্মের সুরক্ষার জন্য বার্ন কনভেনশনের পর এইটি দ্বিতীয় কপিরাইট সংক্রান্ত আন্তর্জাতিক চুক্তি।
বেড়ুগ্রাম রেলওয়ে স্টেশন
বেড়ুগ্রাম রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলা য় বাঁকুড়া-মসাগ্রাম লাইনে অবস্থিত।
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।
জো হার্ট
চার্লস জোসেফ জন ‘‘জো’’ হার্ট (Joe Hart; জন্ম ১৯ এপ্রিল ১৯৮৭) একজন ইংরেজ ফুটবল গোলরক্ষক যিনি প্রিমিয়ার লিগের দল ম্যানচেস্টার সিটি থেকে ধারে সিরি এ এর দল তুরিনোতে এবং ইংল্যান্ড জাতীয় ফুটবল দলের হয়ে খেলেন।
ইমাম-উজ-জামান
ইমাম-উজ-জামান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
ইমাম-উজ-জামানের জন্ম সিলেট জেলার বিয়ানীবাজার উপজেলায়। তার বাবার নাম মোদাচ্ছের আলী চৌধুরী এবং মায়ের নাম মাহমুদুনেছা বেগম। তার স্ত্রীর নাম ইসরাত ইমাম। তাদের এক ছেলে ও দুই মেয়ে।
কর্মজীবন
ইমাম-উজ-জামান চাকরি করতেন পাকিস্তান সেনাবাহিনীতে। ১৯৭১ সালে নবীন সেনা কর্মকর্তা হিসেবে কর্মরত ছিলেন কুমিল্লা সেনানিবাসে ৫৩ ফিল্ড রেজিমেন্টে। ২৫ মার্চ রাতে তাকে আরও কয়েকজন বাঙালি সেনা কর্মকর্তার সঙ্গে বন্দী করা হয়। ৩০ মার্চ রাতে পাকিস্তানি সেনারা তাদের বন্দী অবস্থায় গুলি করে। তিনি গুলিবিদ্ধ হয়েও বেঁচে যান। পরে কৌশলে সেখান থেকে পালাতে সক্ষম হন। নানা চড়াই উতরাই পেরিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। সুস্থ হওয়ার পর তাকে একটি কোম্পানির অধিনায়ক হিসেবে দায়িত্ব দেওয়া হয়। রাজনগর সাবসেক্টর এলাকায় যুদ্ধ করেন। স্বাধীনতার পর ইমাম-উজ-জামান বাংলাদেশ সেনাবাহিনী থেকে ২০০৩ সালে মেজর জেনারেল হিসেবে অবসর নেন। তখন তিনি বগুড়া সেনানিবাসের জিওসি ছিলেন।
মুক্তিযুদ্ধে ভূমিকা
১৯৭১ সালের ৬ নভেম্বর মুক্তিবাহিনীর ২ নম্বর সেক্টরের রাজনগর সাবসেক্টরের হেডকোয়ার্টার্সে ডাক পড়ল ইমাম-উজ-জামানের। তখন বিলোনিয়া পকেট পুরোপুরি পাকিস্তান সেনাবাহিনীর দখলে। তার ওপর ভার পড়ল বিলোনিয়া রেলস্টেশন থেকে শুরু করে ফেনী পর্যন্ত পকেটটি মুক্ত করার। পরশুরাম, চিথলিয়া, ফুলগাজী, মুন্সিরহাটে ছিল পাকিস্তানি সেনাদের মজবুত ঘাঁটি। দায়িত্ব পেয়েই ইমাম-উজ-জামান প্রস্তুতি নিতে থাকলেন। তার অধীনে নবগঠিত ১০ ইস্ট বেঙ্গল রেজিমেন্ট ও দ্বিতীয় ইস্ট বেঙ্গল রেজিমেন্টের একদল মুক্তিযোদ্ধা। তাদের ৮০ শতাংশ পেশাদার, বাকি ২০ শতাংশ স্বল্প ট্রেনিংপ্রাপ্ত। সিদ্ধান্ত নিলেন, মুক্তিযোদ্ধারা রাতের অন্ধকারে ভারতে থেকে গোপনে বাংলাদেশে অণুপ্রবেশ করবেন। যাতে ভোর হওয়ার আগেই পাকিস্তানি সেনাদের সঙ্গে লড়াই শুরু করা যায়। শীতের রাত। সেদিন টিপটিপ বৃষ্টি পড়ছে। হিমেল হাওয়া আর গাছের পাতায় কেমন যেন শব্দ। মনে হচ্ছে রাতটা যেন কোনো কিছুর প্রতীক্ষায় আছে। বিলোনিয়ার তিন দিকই ভারত সীমান্তে পরিবেষ্টিত। তাই ইমাম-উজ-জামান সিদ্ধান্ত নিয়েছেন ভারতের এক প্রাপ্তের সীমান্ত থেকে পরশুরাম-চিথলিয়ার মধ্যে দিয়ে অগ্রসর হয়ে ভারত সীমান্তের অপর প্রান্ত পর্যন্ত অবরোধ করার। এ অবরোধ যদি সফল হয়, তবে শত্রু পাকিস্তানি সেনারা সহজেই ফাঁদে আটকা পড়বে। রাত ১০টার দিকে মুক্তিযোদ্ধারা অণুপ্রবেশ শুরু করলেন। পাকিস্তানি সেনারা বুঝতেও পারল না, তাদের জালে আটকানোর জন্য মুক্তিযোদ্ধারা এগিয়ে আসছে। নিঃশব্দে সবাই অত্যন্ত সতর্কতার সঙ্গে পথ চলছেন। মুহুরী নদী ও আরেক নদীর কোথাও বুক, কোথাও কোমর পানি। পিচ্ছিল রাস্তা। অন্ধকারে কাছেও কিছু দেখা যায় না। ভোর হওয়ার আগেই সব কাজ শেষ হয়ে গেল। পাকিস্তানি সেনারা মুক্তিযোদ্ধাদের অবরোধের মধ্যে। তারপর সকাল থেকে বিলোনিয়ার বিভিন্ন স্থানে যুদ্ধ শুরু হলো। ইমাম-উজ-জামানের নেতৃত্বে মুক্তিযোদ্ধারা দুই দিন যুদ্ধের পর বিলোনিয়ার বিরাট এলাকা মুক্ত করলেন। ৮০ শতাংশ পাকিস্তানি সেনা মুক্তিযোদ্ধাদের আক্রমণে নিহত হলো। অভাবনীয় ও অবর্ণনীয় দৃশ্য দেখা গেল পাকিস্তানি সেনাদের পরিত্যক্ত ঘাঁটিতে গিয়ে। চারদিকে বিক্ষিপ্ত অবস্থায় পড়ে আছে অসংখ্য লাশ। ধানখেত, বাংকার, খাল কোথাও ফাঁক নেই।
পুরন্দর সিং
পুরন্দর সিং (১৮১৮–১৯, ১৮৩৩–১৮৩৮) অসমের আহোম সাম্রাজ্যের শেষ রাজা ছিলেন। তাকে দু'বার রাজা করা হয়েছিল। প্রথমবার ১৮১৮ সালে চন্দ্রকান্ত সিংকে পদচ্যুত করার পর রুচিনাথ বুঢ়াগোঁহাই তাকে রাজা করেন। ১৮১৯ সালে মান দ্বিতীয়বার অসম আক্রমণ করে আহোম সেনাকে পরাস্ত করে এবং চন্দ্রকান্ত সিংকে পুনরায় সিংাসনে বসায়। পুরন্দর সিং ব্রিটিশদের সহায়তা নিয়ে রুচিনাথ বুঢ়াগোহাঁইর সাথে মানকে আটকানোর চেষ্টা অব্যাহত রাখেন। প্রথম ইং-বর্মী যুদ্ধের পরে ব্রিটিশ ইস্ট ইন্ডিয়া কোম্পানি মানের হাত থেকে অসম উদ্ধার করে। অপরিচিত স্থানে শাসন করতে অসুবিধা হাওয়ায় এবং বিদেশী অপশাসনের প্রতি স্থানীয় লোকের অসন্তোষ দেখে ব্রিটিশ প্রশাসন উজানি আসাম অংশ একজন আহোম কুমারকে দিতে সিদ্ধান্ত নেয়। পুরন্দর সিং বাছাইতে ওঠায় ১৮৩৩ সালের এপ্রিলে শদেয়া ও মটক অঞ্চলের বাইরে গোটা উজানি আসাম আনুষ্ঠানিকভাবে তাকে দেয়া হয়। বিনিময়ে পুরন্দর সিং বছরে ৫০,০০০ টাকা কর দিতে রাজি হন। ১৮৩৩ সালে নিয়মিতভাবে কর না শোধ হাওয়ায় পুরন্দর সিংকে অনুপযুক্ত মনে করে ব্রিটিশরা তার রাজ্য অধিকার করে এবং ফলে আহোম রাজবংশের ৬০০ বছরের শাসনের সমাপ্তি ঘটে।
ব্যাসিলিকা সিস্টার্ন
ব্যাসিলিকা সিস্টার্ন বা সিস্টারনা ব্যাসিলিকা (Yerebatan Sarnıcı বা Yerebatan Saray, "Subterranean Cistern" বা "Subterranean Palace")। ইহা তুরস্কের ইস্তাম্বুল শহরের নীচে অবস্থিত কয়েকশত প্রাচীন জলকুন্ডের মধ্যে সবচেয়ে বৃহত্তম। সারায়বুর্নুর ঐতিহাসিক উপদ্বীপে হাগিয়া সোফিয়ার দক্ষিণ-পশ্চিমে দূরে অবস্থিত এই জলকুণ্ডটি বাইজেন্টাইন সম্রাট জাস্টিনিয়ান প্রথমের শাসনামলে ৬ষ্ঠ শতকে নির্মিত হয়েছিল। বর্তমানে ভিতরে জনসাধারণের প্রবেশের জন্য সামান্য পানি দিয়ে সংরক্ষিত রাখা হয়েছে।
ইতিহাস
সংযোগ=//upload.wikimedia.org/wikipedia/commons/thumb/c/c1/Medusa_Head_at_Basilica_Cistern%2C_Istanbul%2C_Turkey_%28Ank_Kumar%29_03.jpg/170px-Medusa_Head_at_Basilica_Cistern%2C_Istanbul%2C_Turkey_%28Ank_Kumar%29_03.jpg|বাম|থাম্ব| দ্বিতীয় মেডুসার মাথার স্তম্ভ গ্রীক কিনস্টারনে (κινστέρνη) এই ভূগর্ভস্থ কুন্ডটিকে ব্যাসিলিকা বলা হয়েছে, কারণ এটি কনস্টান্টিনোপলের প্রথম পাহাড়, স্টোয়া ব্যাসিলিকার একটি বৃহৎ পাবলিক স্কোয়ারের নিচে অবস্থিত ছিল। এই স্থানে, এবং কুন্ডটি নির্মাণের পূর্বে, এ জায়গায় আরেকটি বড় ব্যাসিলিকা নির্মিত ছিল, যা ৩য় এবং ৪র্থ শতাব্দীর মধ্যে প্রাথমিক রোমান যুগে বাণিজ্যিক, আইনী এবং শৈল্পিক কেন্দ্র হিসাবে নির্মিত হয়। ব্যাসিলিকাটি ৪৭৬ সালের অগ্নিকাণ্ডের পরে ইল্লুস কর্তৃক পুনর্নির্মিত হয়।
প্রাচীন গ্রন্থগুলিতে ইঙ্গিত পাওয়া যায় যে, ব্যাসিলিকায় অনেক বাগান ছিল, যা আয়া সোফিয়ার মুখোমুখি স্তম্ভশ্রেণী দিয়ে বেষ্টিত ছিল। প্রাচীন ঐতিহাসিকদের মতে, সম্রাট কনস্টান্টিন একটি কাঠামো তৈরি করেছিলেন যা পরে সম্রাট জাস্টিনিয়ান ৫৩২ সালের শহরবিনাশী নিকা দাঙ্গার পর পুনর্নির্মাণ করেন এবং সম্প্রসারণ করেন।
ঐতিহাসিক গ্রন্থে দাবি করা হয়েছে যে ৭,০০০ জন ক্রীতদাস কুন্ডটি নির্মাণে নিয়োজিত ছিল।
বর্ধিত জলকুন্ডটি কনস্টান্টিনোপলের গ্রেট প্যালেস এবং ফার্স্ট হিলের অন্যান্য ভবনগুলির জন্য একটি জল পরিশোধন ব্যবস্থা সরবরাহ করত এবং ১৪৫৩ সালে অটোমান বিজয়ের পর থেকে আধুনিক যুগের সূচনা পর্যন্ত তোপকাপি প্রাসাদে জল সরবরাহ অব্যাহত রাখতে ব্যবহৃত ছিল।
পরিমাপ এবং তথ্য
সংযোগ=//upload.wikimedia.org/wikipedia/commons/thumb/1/1a/Peacock-eyed_column_in_the_Basilica_Cistern_in_Istanbul%2C_Turkey%2C_January_20%2C_2014.jpg/250px-Peacock-eyed_column_in_the_Basilica_Cistern_in_Istanbul%2C_Turkey%2C_January_20%2C_2014.jpg|বাম|থাম্ব|250x250পিক্সেল| মুরগীচোখী স্তম্ভ। এই ক্যাথেড্রাল-আকারের কুন্ডটি প্রায় ) একটি ভূগর্ভস্থ চেম্বার বাই  - প্রায়  এলাকায় -  ) ধারণ করতে সক্ষম জল। সিলিংটি 336 মার্বেল কলামের বন দ্বারা সমর্থিত, প্রতিটি  উচ্চ, 28টি কলামের 12টি সারিতে সাজানো প্রতিটি  আলাদা। স্তম্ভগুলির রাজধানীগুলি প্রধানত আয়নিক এবং করিন্থিয়ান শৈলীর, কয়েকটি ডোরিক শৈলী ছাড়া কোন খোদাই করা নেই। কলামগুলির একটিতে একটি মুরগির চোখ, তির্যক শাখা এবং চোখের জলের উত্থাপিত ছবি খোদাই করা আছে। এই কলামটি থিওডোসিয়াস I এর ট্রায়াম্ফাল আর্চের কলামগুলির সাথে সাদৃশ্যপূর্ণ 4র্থ শতাব্দীর (AD 379–395), 'ফোরাম টাউরি' স্কোয়ারে নির্মিত। প্রাচীন গ্রন্থগুলি পরামর্শ দেয় যে কলামের অশ্রুগুলি ব্যাসিলিকা সিস্টার্ন নির্মাণের সময় মারা যাওয়া শত শত ক্রীতদাসদের প্রতি শ্রদ্ধা জানায়। বেশিরভাগ স্তম্ভগুলি পুরানো ভবনগুলির ধ্বংসাবশেষ (একটি প্রক্রিয়া যাকে 'স্পোলিয়েশন' বলা হয়) থেকে পুনর্ব্যবহৃত করা হয়েছে বলে মনে হচ্ছে, সম্ভবত সাম্রাজ্যের বিভিন্ন অংশ থেকে কনস্টান্টিনোপলে আনা হয়েছিল, যা ব্যবহার করা হয়েছিল হাগিয়া সোফিয়া নির্মাণ। এগুলি বিভিন্ন ধরনের মার্বেল এবং গ্রানাইট দিয়ে খোদাই করা এবং খোদাই করা হয়েছে।
বায়ান্নটি পাথরের সিঁড়ি নেমে গেছে জলকুন্ডের প্রবেশ পথে। একটি অগ্নিষ্টক প্রাচীর দিয়ে কুণ্ডটি ঘেরা যার পুরুত্ব ) এবং একটি ওয়াটারপ্রুফিং মর্টার দিয়ে প্রাচীরটি লেপা। ব্যাসিলিকা সিস্টার্নের পানি আসত বেলগ্রেড ফরেস্টের ইরিকাপি ওয়াটার ডিস্ট্রিবিউশন সেন্টার থেকে, যেটি  শহরের উত্তরে। এটি  দূরে ভ্যালেনস (বোজডোগান) জলাশয়, এবং  Mağlova Aqueduct থেকে উৎপন্ন, যা সম্রাট জাস্টিনিয়ানের আমলেই নির্মিত হয়েছিল।
কুন্ডটির ওজন স্তম্ভের উপর আড়াআড়ি আকৃতির খিলান এবং ছাদের বৃত্তাকার খিলানের মাধ্যমে ব্যালান্স করা হয়েছে।
জনপ্রিয় সংস্কৃতিতে
২০০৯ সালের চলচ্চিত্র দ্য ইন্টারন্যাশনালের সমাপ্তিতে ওল্ড সিটির একটি ফ্যান্টাসি সংমিশ্রণে ঘটে, যেখানে ব্যাসিলিকা সিস্টার্নকে সুলতান আহমেদ মসজিদের নীচে চিত্রিত করা হয়েছে, যেটি ছবিতে সরাসরি সুলেমানিয়ে মসজিদের সংলগ্নে দেখান হয়েছে।
২০১১ সালের ভিডিও গেম, অ্যাসাসিনস ক্রিড: রেভেলেশনস, প্লেয়ার নিয়ন্ত্রিত চরিত্র, ইজিও অডিটোর, দ্য ইয়েরেবাটান সিস্টার্ন শিরোনামের মেমরি সিকোয়েন্সে এই কুন্ডের একটি অংশ অন্বেষণ করার সুযোগ দেওয়া হয়েছিল।
কুন্ডটি জিয়ান-ব্যাপটিস্ট আন্দ্রেয়ার ফিল্ম থ্রিলার ব্রাদারহুড অফ টিয়ার্স (২০১৪) তেও প্রদর্শিত হয়। জেরেমি রেনিয়ার কর্তৃক অভিনীত প্রধান চরিত্রটি একজন ট্রান্সপোর্টার হিসাবে অভিনয় করে, একটি রহস্যময় ক্লায়েন্টের কাছে একটি স্যুটকেস সরবরাহ করে (তুর্কি অভিনেতা আলী পিনার অভিনীত)।
২০১৩ সালের ড্যান ব্রাউন উপন্যাস ইনফার্নো তে উল্টানো মেডুসা স্তম্ভ সহ কুন্ডটির উল্লেখ রয়েছে (পাশাপাশি এটির 2016 সালের চলচ্চিত্র অভিযোজনেও)।
বেন ১০: আলটিমেট এলিয়েন
বেন ১০ : আলটিমেট এলিয়েন একটি আমেরিকান অ্যানিমেটেড টেলিভিশন সিরিজ –    কার্টুন নেটওয়ার্কের যা বেন ১০ ফ্র্যাঞ্চাইজিতে তৃতীয় এন্ট্রি টিম ম্যান অফ অ্যাকশ দ্বারা নির্মিত, এবং এটি প্রযোজনা করেছে কার্টুন নেটওয়ার্ক স্টুডিওস।
ভারত এবং লাতিন আমেরিকায় এটির প্রিমিয়ার ১০ অক্টোবর, ২০১০ সালে হয়েছিল।
কানাডায়, সিরিজটি ১২ সেপ্টেম্বর, ২০১০,সালে টেলিটুনে প্রচার শুরু হয়েছিল।
কাহিনী
কাহিনীটি বেন ১০:এলিয়েন ফোর্স থেকে অনুসরণ করা হয়েছে। এই কাহিনীতে অ্যামনিট্রিক্স ধ্বংস হয়ে যায় এবং বেনকে নতুন আলটিমেট্রিক্স দেওয়া হয়।
তবে প্রিমিয়ার পর্বে ‘ফেম’ নামে জিমি জোনস নামে এক তরুণ ভক্ত বেনের গোপন পরিচয় তুলে ধরে এবং তা বিশ্বের কাছে প্রকাশ করে দেয় । বেন রাতারাতি সেলিব্রিটি হয়ে যায়, বাচ্চাদের দ্বারা নায়ক হিসাবে প্রশংসিত হলেও সম্ভাব্য হুমকি হিসাবে বেশিরভাগ প্রাপ্তবয়স্কদের দ্বারা অবিশ্বস্ত হন। গোয়েন, কেভিন, জুলি এবং দাদু ম্যাক্স এখনও তাঁর পাশে রয়েছেন, বেন ছায়াপথের জন্য ভিনগ্রহী প্রাণীদের অসৎ কাজের বিরুদ্ধে লড়াই চালিয়ে যাচ্ছেন। একসময় অপহরণ করা পাঁচজন এলিয়েনকে খুঁজতে গিয়ে তিনি অ্যাগ্রিগোর নামে ওসমোসিয়ান ভিলেনের দ্বারা আক্রমণ হন। যাদের তিনি খুঁজতে গিয়েছিলেন তাদের নাম ছিল-  বিভালভান, গালাপেগাস, প্যান্ডোর, আন্দ্রেয়াস এবং রাদ। অ্যাগ্রিগোর এই পাঁচটি এ ধরে নিয়ে যাওয়ার পরে এবং সেলেস্টিয়ালস্পিয়েন্সের বিশাল  মহাজাগতিক-জাতীয় শক্তিগুলিকে গ্রহণ করার জন্য সে এটি করেছিল।
ভিডিও গেম স
বেন ১০ সিরিজের প্রতিটি অন্যান্য পুনরাবৃত্তির মতোই আলটিমেট এলিয়েন তার গতির ভিত্তিতে একটি ভিডিও গেম পেয়েছে। গেমটি ৩৬০, পিএস২, ডিএস, পিএসপি, ওইই এবং পিএস৩ তে উপলব্ধ ছিল ।
বেন ১০ গ্যালাকটিক রেসিং গেমটি ৩৬০, ডিএস, ৩ডিএস, ওয়াই এবং পিএস৩ তে উপলব্ধ।
খেলনা
বেন ১০: আলটিমেট এলিয়েন খেলনা তৈরি করেছিলেন। এগুলিকে প্রথমবার নিউইয়র্ক খেলনা মেলায় দেখানো হয়েছিল। খেলনা ফ্র্যাঞ্চাইজির প্রথম তরঙ্গ আমেরিকাতে বসন্ত ২০১০ সালে প্রকাশিত হয়েছিল। খেলনাগুলি ২০১০ সালের শুরুর দিকে কানাডা এবং যুক্তরাজ্যে প্রকাশিত হয়েছিল। ম্যাকডোনাল্ডস শো ছড়িয়ে দেওয়ার জন্য ছয়টি বেন ১০: আলটিমেট এলিয়েন খেলনাও বিক্রি করছিলেন।
ম্যাকসিম কোনোমি
ম্যাকসিম কোনোমি ১৯৯২ সালে সালি বেরিশা সরকারে আলবেনিয়ার বিজ্ঞান ও প্রযুক্তি বিষয়ক কমিটির চেয়ারম্যান ছিলেন। তিনি ডেমোক্রেটিক পার্টির সদস্য।
এনামুল হক শরীফ
এনামুল হক শরীফ (জন্ম: ৯ ডিসেম্বর ১৯৮৫; এনামুল হক নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। শরীফ তার খেলোয়াড়ি জীবনের অধিকাংশ সময় শেখ জামাল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন ডান পার্শ্বীয় মধ্যমাঠের খেলোয়াড় হিসেবে খেলেছেন।
২০০৮–০৯ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, শেখ জামালের হয়ে ১৩ মৌসুম খেলার পর তিনি অবসর গ্রহণ করেছিলেন।
২০০৭ সালে, শরীফ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১০ ম্যাচে ১টি গোল করেছিলেন। দলগতভাবে, শরীফ সর্বমোট ১টি শিরোপা জয়লাভ করেছিলেন, যা তিনি ঢাকা মোহামেডানের হয়ে জয়লাভ করেছিলেন।
প্রারম্ভিক জীবন
এনামুল হক শরীফ ১৯৮৫ সালের ৯ই ডিসেম্বর তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৭ সালের ৮ই অক্টোবর তারিখে, মাত্র ২১ বছর ১০ মাস বয়সে, বাম পায়ে ফুটবল খেলায় পারদর্শী শরীফ তাজিকিস্তানের বিরুদ্ধে ২০১০ ফিফা বিশ্বকাপ বাছাইপর্বের প্রথম পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৫৫তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে শরীফ সর্বমোট ২ ম্যাচে অংশগ্রহণ করেছিলেন।
ষ্টীল গিটার
thumb|right|[[Resonator guitar played lap steel fashion.]] ষ্টীল গিটার একটি বিশেষ ধরনের বাদ্যযন্ত্র। ভারত এবং বাংলাদেশে এটি হাওয়াইয়ান গিটার নামে পরিচিত। দেখতে অনেকটা সাধারণ এ্যাকস্টিক গিটারের মতো হলেও ষ্টীল গিটার একটু ভিন্ন প্রকৃতির। ষ্টীল গিটারের তারগুলো ফ্রেটবোর্ড এর থেকে একটু উপরে ওঠানো। বাজানোর সময় গিটারটি বাদকের কোলে সমান করে রাখা হয় এবং একটি নলাকৃতির ষ্টীল বার দিয়ে তারগুলোর ওপর স্লাইড করে গিটারটি বাজানো হয়। আমেরিকার হাওয়াই দ্বীপে এই গিটার আবিষ্কার হয় বলে এটি হাওয়াইয়ান গিটার নামে পরিচিত।
ষ্টীল গিটারের প্রচলন দিনে দিনে কমে গেলেও এক সময় ভারতীয় উপমহাদেশে এই গিটারটি অত্যন্ত জনপ্রিয় ছিল। বিভিন্ন গানের মিউজিকের পাশাপাশি চলচ্চিত্রের ব্যাকগ্রাউণ্ড্‌ মিউজিকের জন্যেও ষ্টীল গিটার ব্যবহার করা হত। কিন্তু সাধারণত ভারত উপমহাদেশের হাওয়াইয়ান গিটার বাদকরা বিভিন্ন ধরনের গানের সুর এই গিটারে বাজিয়ে থাকে।
বাংলাদেশের কিছু জনপ্রিয় হাওয়াইয়ান গিটার বাদকদের মধ্যে রয়েছেন কামরুল হাসান মাহ্‌ফূজ, সিদ্দিকুর রহমান বকুল, এনামুল কবির, প্রিন্স, খালেকুজ্জামান এবং তানভীর আলম অমিত।
প্রতাপচন্দ্র চন্দ্র
'''ড. প্রতাপচন্দ্র চন্দ্র ''' (১ সেপ্টেম্বর ১৯১৯ – ১ জানুয়ারি ২০০৮) ছিলেন ভারতীয় বাঙালি  শিক্ষাবিদ, লেখক এবং একজন প্রাক্তন কেন্দ্রীয় মন্ত্রী। তিনি মোরারজী দেসাই মন্ত্রীসভায় ১৯৭৭ খ্রিস্টাব্দ হতে ১৯৮০ খ্রিস্টাব্দ সময়ের শিক্ষা ও সমাজ কল্যাণ দপ্তরের ক্যাবিনেট মন্ত্রী ছিলেন
কর্মজীবন
ছোটবেলা থেকেই প্রতাপচন্দ্র ভারতীয় জাতীয় কংগ্রেসের সদস্য হন এবং ১৯৬২ - ৬৯ খ্রিস্টাব্দে পশ্চিমবঙ্গের বিধানসভার সদস্য হন।১৯৬৮ খ্রিস্টাব্দে তিনি পশ্চিমবঙ্গের অর্থ এবং আইনমন্ত্রী হন। ১৯৭৭ খ্রিস্টাব্দ হতে ১৯৭৯ খ্রিস্টাব্দ পর্যন্ত তিনি ভারতের শিক্ষা ও সমাজ কল্যাণ দপ্তরের মন্ত্রী ছিলেন।
ড. প্রতাপচন্দ্র কলকাতা উচ্চ আদালতের এটর্নি এবং  ভারতের সর্বোচ্চ ন্যায়ালয়ের উকিল ছিলেন। ১৯৬১ খ্রিস্টাব্দ হতে ১৯৬৮ খ্রিস্টাব্দ পর্যন্ত তিনি কলকাতা বিশ্ববিদ্যালয়ের সিনেটের  এবং আইন বিভাগের সদস্য ছিলেন।।
ড. প্রতাপচন্দ্র চন্দ্র ওয়েস্ট বেঙ্গল হেরিটেজ কমিশনের প্রতিষ্ঠাতা-সভাপতি ছিলেন। ভারতের প্রাচীনতম ম্যানেজমেন্ট ইনস্টিটিউট ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্টের পরিচালন বোর্ডের সভাপতি ছিলেন। এছাড়াও তিনি  রবীন্দ্র ভারতী বিশ্ববিদযালয়ের কার্যনির্বাহী পরিষদের সভাপতি ছিলেন। তিনি ১৯৮৯-৯০, ১৯৯৩-৯৪ এবং ১৯৯৮-৯৯ খ্রিস্টাব্দে  প্রেসিডেন্সি কলেজের প্রাক্তন শিক্ষার্থী সমিতির সভাপতি হয়েছিলেন।
২০০৮ খ্রিস্টাব্দের ১ জানুয়ারি প্রতাপচন্দ্র হৃদরোগে আক্রান্ত হয়ে ৮৮ বৎসর বয়সে পরলোক গমন করেন।
প্রকাশিত রচনাবলী
প্রতাপচন্দ্র চন্দ্র বহু ঐতিহাসিক উপন্যাস ও নাটক রচনা করেছেন। উল্লেখযোগ্য গ্রন্থগুলি হল-
পাবলো জাবালেতা
পাবলো হাভিয়ের জাবালেতা হিরোদ (Pablo Javier Zabaleta Girod; জন্ম ১৬ জানুয়ারি ১৯৮৫) একজন আর্জেন্টাইন ফুটবলার, যিনি রাইট ব্যাক হিসেবে প্রিমিয়ার লিগের ক্লাব ম্যানচেস্টার সিটি এবং আর্জেন্টিনা জাতীয় ফুটবল দলে খেলেন। জাবালেতা উভয় দলের হয়েই ফুল ব্যাক হিসেবে খেলেন এবং মাঠে নিজের অনমনীয় খেলার ধরনের কারণে সুপরিচিত।
সান লরেঞ্জো
জাবালেতার জন্ম আর্জেন্টিনার রাজধানী বুয়েনোস আইরেসে। তার ক্যারিয়ার শুরু হয় ক্লাব আতলেতিকো সান লরেঞ্জো দেল আলমাগ্রোতে। ২০০২ সালে তিনি দলের যুব একাডেমী থেকে বের হন। ১২ বছর বয়সে তিনি স্থানীয় ক্লাব অব্রাস সানিতারিয়াসের সাথে চুক্তি স্বাক্ষর করেন। ডিফেন্সিভ মিডফিল্ডার হিসেবে শুরু করলেও, পরবর্তীতে তিনি মাঝমাঠের ডান পার্শ্বে চলে যান।
এস্পানিওল
২০০৫ সালে ফিফা অনূর্ধ্ব-২০ বিশ্বকাপে তিনি আর্জেন্টিনা দলের অধিনায়কের দায়িত্ব পালন করেন। প্রতিযোগিতায় আর্জেন্টিনা চ্যাম্পিয়ন হয়। এরপরই তিনি ৩ মিলিয়ন ইউরোর বিনিময়ে যোগ দেন এস্পানিওলে।
২০০৭ সালের জানুয়ারিতে, জাবালেতা কাঁধের ইনজুরিতে আক্রান্ত হন। ফলে তাকে প্রায় তিন মাস মাঠের বাহিরে থাকতে হয়। অবশ্য ততদিনে তিনি নিজেকে প্রথম একাদশের একজন নিয়মিত সদস্যে পরিণত করেন।
ম্যানচেস্টার সিটি
thumb|180px|right|[[ম্যানচেস্টার সিটি ফুটবল ক্লাব|ম্যানচেস্টার সিটির হয়ে খেলছেন জাবালেতা।]] ২০০৮ সালের গ্রীষ্মে জুভেন্টাসের প্রস্তাব প্রত্যাখ্যান করে জাবালেতা যোগ দেন প্রিমিয়ার লিগের দল ম্যানচেস্টার সিটিতে। এ সম্পর্কে তিনি বলেন, “ম্যানচেস্টার সিটির প্রস্তাব প্রত্যাখ্যান করা অসম্ভব।” মেডিক্যাল পরীক্ষায় উত্তীর্ণ হওয়ার পর ২০০৮ সালের ৩১ আগস্ট জাবালেতা সিটির সাথে পাঁচ বছরের চুক্তি স্বাক্ষর করেন। সিটিতে জাবালেতার যোগদানের পরের দিনই আবু ধাবি ইউনাইটেড গ্রুপ ক্লাবটিকে কিনে নেয়।
২০০৮ সালের ১৩ সেপ্টেম্বর, ম্যানচেস্টার সিটিতে জাবালেতার অভিষেক হয়। সিটি অফ ম্যানচেস্টার স্টেডিয়ামে চেলসির বিপক্ষে ঐ খেলায় সিটি ১–৩ গোলে পরাজিত হয়। ৫ অক্টোবর, লিভারপুলের বিপক্ষে প্রিমিয়ার লিগে নিজের চতুর্থ খেলায় লাল কার্ড দেখে মাঠ ছাড়তে হয় জাবালেতাকে। ঐ খেলায় সিটি ২–৩ গোলে পরাজিত হয়। ২০০৯ সালের ১৭ জানুয়ারি, সিটির হয়ে প্রথম গোল করেন জাবালেতা। তার একমাত্র গোলেই উইগান অ্যাথলেটিকের বিপক্ষে জয় লাভ করে সিটি।
২০১০ সালের ২১ নভেম্বর, ফুলহামের বিপক্ষে ম্যানচেস্টার সিটির ৪–১ গোলে জয়ের খেলায় জাবালেতা একটি গোল করেন যা প্রিমিয়ার লিগে তার দ্বিতীয় গোল। ঐ খেলায় তিনি কার্লোস তেবেসের একটি গোলে সহায়তাও করেন।
২০১১ সালের ১ মে, ওয়েস্ট হ্যাম ইউনাইটেডের বিপক্ষে সিটির হয়ে জয়সূচক গোল করেন জাবালেতা। এটি ছিল মৌসুমে তার দ্বিতীয় গোল এবং এই জয়ের ফলে চতুর্থ স্থান লাভের দৌড়ে লিভারপুল এবং টটেনহ্যামের চেয়ে সাত পয়েন্ট এগিয়ে যায় সিটিজেনরা।
২০১১ সালের ১৪ মে, এফএ কাপের ফাইনালে খেলায় ৮৮তম মিনিটে বদলি হিসেবে নামেন জাবালেতা। স্টোক সিটিকে ১–০ গোলে পরাজিত করে চ্যাম্পিয়ন হয় ম্যানচেস্টার সিটি।
২০১১ সালের গ্রীষ্মে, প্রকাশিত হয় যে ফরাসি ক্লাব রোমা জাবালেতার সাথে চুক্তি করতে আগ্রহী। কিন্তু ম্যানচেস্টার সিটির পক্ষ থেকে পরিষ্কার জানিয়ে দেওয়া হয় যে জাবালেতা বিক্রয়ের জন্য নয়। ২০১১ সালের জুলাইয়ে, জাবালেতা সিটির সাথে তিন বছরের জন্য চুক্তি নবায়ন করে। ২০১১ সালের ১ অক্টোবর, ব্ল্যাকবার্ন রোভার্সের বিপক্ষে তিনি পুরো ৯০ মিনিট খেলেন এবং ম্যানচেস্টার সিটি ৪–০ গোলের ব্যবধানে জয় লাভ করে। ২৩ অক্টোবর, নগর প্রতিদ্বন্দী ম্যানচেস্টার ইউনাইটেডের বিপক্ষে ওল্ড ট্রাফোর্ডে সিটিজেনদের ১–৬ গোলে জয়ের খেলায় মিকাহ্ রিচার্ডসের বদলি হিসেবে মাঠে নামেন জাবালেতা।
২০১১ সালের নভেম্বরে, জাবালেতা সিটির সাথে তার চুক্তির মেয়াদ ২০১৫ সালের গ্রীষ্ম পর্যন্ত বাড়িয়ে নেন। এ সম্পর্কে তিনি বলেন, “আমি খুব ভাল একটি দলে আছি, এবং আমি ক্লাব, দল এবং সমর্থকদের জন্য আমার সর্বোচ্চটা দেওয়ার চেষ্টা করি। আমি দ্বিতীয়বার চিন্তা করিনি, খুব দ্রুতই উত্তর দিয়েছি কারণ আমি চুক্তি করতে খুবই আগ্রহী ছিলাম।”
২০১২ সালের ৩০ এপ্রিল, ইতিহাদ স্টেডিয়ামে ম্যানচেস্টার ইউনাইটেডের বিপক্ষে পুরো ৯০ মিনিট খেলেন জাবালেতা খেলায় ম্যানচেস্টার সিটি ১–০ গোলের ব্যবধানে জয় লাভ করে। মৌসুমের শেষ খেলায় কুইন্স পার্ক রেঞ্জার্সের বিপক্ষে ৩–২ গোলের নাটকীয় জয় পায় সিটি। সিটির পক্ষে প্রথম গোলটি করেন জাবালেতা। এই জয়ের ফলে ১৯৬৮ সালের পর প্রথম বারের মত প্রিমিয়ার লিগ শিরোপা জিতে ম্যানচেস্টার সিটি।
ডিসেম্বর ২০১২ এবং জানুয়ারি ২০১৩ উভয় মাসের জন্যই ম্যানচেস্টার সিটির সেরা খেলোয়াড় নির্বাচিত হন জাবালেতা। এছাড়া জানুয়ারি থেকে মার্চ পর্যন্ত ভিনসেন্ট কোম্পানির ইনজুরির সময় তিনি দলের অধিনায়কের দায়িত্ব পালন করেন। ২০১২–১৩ মৌসুমের পিএফএ বর্ষসেরা দলে জায়গা করে নেয়া ম্যানচেস্টার সিটির একমাত্র খেলোয়াড় ছিলেন জাবালেতা।
২০১৩ এফএ কাপের ফাইনালে, খেলার ৮৪তম মিনিটে দ্বিতীয় হলুদ কার্ড দেখে মাঠ ছাড়তে হয় জাবালেতাকে। খেলায় উইগান ১–০ গোলের ব্যবধানে জয় লাভ করে। ফলে শিরোপা হাতছাড়া হয় সিটিজেনদের।
একটি দূর্দান্ত মৌসুম কাটানোর পর জাবালেতা ২০১২/১৩ ইতিহাদ ম্যানচেস্টার সিটি এফসি বর্ষসেরা খেলোয়াড় নির্বাচিত হন।
আন্তর্জাতিক কর্মজীবন
thumb|220px|right|[[আর্জেন্টিনা জাতীয় ফুটবল দল|আর্জেন্টিনার হয়ে খেলছেন জাবালেতা।]] ১৪ বছর বয়সে আর্জেন্টিনার অনূর্ধ্ব-১৫ দলে ডাক পান জাবালেতা। তিনি অসংখ্য যুব প্রতিযোগিতায় অংশগ্রহণ করেন। যার মধ্যে রয়েছে ২০০৩ এবং ২০০৫ সালের ফিফা অনূর্ধ্ব-২০ বিশ্বকাপ। এর মধ্যে ২০০৫ সালের প্রতিযোগিতায় চ্যাম্পিয়ন হয় অর্জেন্টিনা। যুব দলগুলোর হয়ে ৭৫টি খেলায় মাঠে নামেন জাবালেতা এবং ২০০৫ সাল থেকে সিনিয়র দলের হয়ে খেলছেন তিনি। ২০০৮ বেইজিং অলিম্পিকে ফুটবলে স্বর্ণপদক জয়ী আর্জেন্টিনা দলের সদস্যও ছিলেন তিনি। অবশ্য ২০১০ ফিফা বিশ্বকাপের জন্য দিয়েগো মারাদোনার ঘোষিত আর্জেন্টিনা দলে তিনি ছিলেন না। তবে বর্তমানে তিনি নিজেকে দলের একজন নিয়মিত খেলোয়াড়ে পরিণত করেছেন। ২০১১ সালের ১ জুন, নাইজেরিয়ার বিপক্ষে একটি প্রীতি খেলায় জাবালেতা প্রথম বারের মত আর্জেন্টিনার অধিনায়কের দায়িত্ব পালন করেন।
ব্যক্তিগত জীবন
জাবালেতার জন্ম আর্জেন্টিনার বুয়েনোস আইরেসে। শৈশবে তার বাবা জর্জ তাকে ফুটবলের সাথে পরিচয় করিয়ে দেন। তার বয়স যখন ১৫ তখন তার মা মারা যান। জাবালেতার বুকে তার মা’র নাম লেখা একটি ট্যাটু আছে।
২০১১ সালে, জাবালেতার বাবা আর্জেন্টিনায় সড়ক দূর্ঘটনায় আহত হওয়ার পর তাকে নিবিড় পর্যবেক্ষণে রাখা হয়। ফলে ম্যানচেস্টার সিটি জাবালেতাকে অনির্দিষ্ট কালের ছুটি প্রদান করে।
কর্মজীবন পরিসংখ্যান
১১ মে ২০১৪ অনুসারে।
নাটোর পল্লী বিদ্যুৎ সমিতি-২
নাটোর পল্লী বিদ্যুৎ সমিতি-২ হল বাংলাদেশ পল্লী বিদ্যুতায়ন বোর্ড এর অধিনে পরিচালিত একটি কোম্পানি । এটি বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বাংলাদেশ পল্লী বিদ্যুতায়ন বোর্ডের অধীন এবং এটি প্রধানত নাটোর ও রাজশাহী জেলার কয়েকটি উপজেলা ও পৌর শহরে বিদ্যুৎ পরিসেবা প্রদান করে। এর সদরদপ্তর নাটোরের বনপাড়ায় অবস্থিত ।
ডেল্টা লাইফ ইন্স্যুরেন্স কোম্পানি লিমিটেড ভবন
ডেল্টা লাইফ ইন্স্যুরেন্স কোম্পানি লিমিটেড ভবন বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল গুলশানে অবস্থিত। এটির উচ্চতা ৮০ মিটার (২৬২ ফুট) এবং এটি মোট ২৫টি তলা নিয়ে গঠিত। এটি ডেল্টা লাইফ ইন্স্যুরেন্স কোম্পানি লিমিটেড, দেশের প্রিমিয়ার আর্থিক প্রতিষ্ঠানের প্রধান কার্যালয়। এটি বাংলাদেশের আকাশচুম্বী ভবনগুলোর মধ্যে অন্যতম।
নিজামউদ্দিন মারকাজ মসজিদ
নিজামউদ্দিন মারকাজ মসজিদ ভারতের দক্ষিণ দিল্লির পশ্চিম নিজামউদ্দিনে অবস্থিত একটি মসজিদ। এটি তাবলিগ জামাতের আলমি মারকাজ বা বৈশ্বিক কেন্দ্রস্থল। ভারতের তাবলিগ জামাত এই মসজিদকে কেন্দ্র করে পরিচালিত হয় এবং বার্ষিক সমাবেশ এতে অনুষ্ঠিত হয়। এটি ভারতে তাবলিগের ইসলাম প্রচারকদের সদরদপ্তর। মূলত এই মসজিদকে কেন্দ্র করেই সারা পৃথিবীতে ইসলাম প্রচারের কাজ পরিচালিত হয়। বিশ্বের বিভিন্ন প্রান্ত থেকে মানুষ ইসলাম শেখার জন্য এখানে আসে।
সামরিক উপদেষ্টা
সামরিক উপদেষ্টা, বা যুদ্ধ উপদেষ্টারা সামরিক বিষয়ে পরামর্শ দেন। মাঝে মাঝে কিছু সৈন্য বিদেশে পাঠানো হয় উক্ত দেশগুলোর সামরিক প্রশিক্ষণ, সংগঠন এবং অন্যান্য বিভিন্ন সামরিক কাজে সাহায্য করার জন্য। বিদেশী শক্তি বা সংস্থাগুলি সম্ভাব্য হতাহতের ঝুঁকি কমিয়ে, মিত্রকে সাহায্য করার জন্য বা সামরিক বাহিনীকে প্রকাশ্যে একত্রিত করার জন্য এই জাতীয় সৈন্য পাঠাতে পারে। যাতে করে দেশের রাজনৈতিক প্রভাব ঠিক রেখে বিদ্রোহ দমন করা যায়।
আমেরিকান বিপ্লবের সময় ইউরোপীয় উপদেষ্টা
১৭৭৫-১৭৮৩ সালের আমেরিকান বিপ্লবী যুদ্ধের সময় ফরাসি মারকুইস ডি লাফায়েট এবং জার্মান/প্রুশিয়ান ব্যারন ভন স্টিউবেন মহাদেশীয় সেনাবাহিনীকে মূল সহায়তা প্রদান করেছিলেন।
সোভিয়েত সামরিক উপদেষ্টা
সোভিয়েত ইউনিয়ন (উদাহরণস্বরূপ) অ্যাঙ্গোলায় সামরিক উপদেষ্টাদের মোতায়েন করেছিল, যেখানে "১৯৭৬ সালের বন্ধুত্ব ও সহযোগিতার চুক্তিটি পারস্পরিক প্রতিরক্ষা ক্ষমতা জোরদার করার জন্য সোভিয়েত-অ্যাঙ্গোলান সামরিক সহযোগিতার জন্য প্রদান করেছিল। মস্কো অবিলম্বে অস্ত্রশস্ত্র এবং সরবরাহ এবং প্রায় ৫০০ সামরিক উপদেষ্টা প্রদান করে। চীনে, "সোভিয়েত ইউনিয়ন এই সময়ের মধ্যে প্রায় ১৫০০ সামরিক উপদেষ্টা পাঠিয়েছিল। রেড আর্মির সেরা কয়েকজন অফিসার অন্তর্ভুক্ত ছিলেন [. . . ] জর্জি ঝুকভ [. . ] ভাসিলি আই চুইকভ [. . ] পিএফ বাতিৎস্কি [. . ] আন্দ্রে এ ভলাসভ [. . ]। স্পেনের মতো, চীন সোভিয়েত অফিসারদের প্রশিক্ষণের জায়গা হিসাবে কাজ করেছিল।
যুক্তরাজ্যের সামরিক উপদেষ্টা
টমাস লরেন্স (লরেন্স অফ আরাবিয়া) আরব বিদ্রোহে তার গেরিলা ভূমিকার (১৯১৬-১৯১৮) কারণে তর্কযোগ্যভাবে ব্রিটিশ সামরিক উপদেষ্টা হয়ে ওঠেন।
মার্কিন যুক্তরাষ্ট্রের সামরিক উপদেষ্টা
"ক্ষমতার বিকাশ এবং পরামর্শের মাধ্যমে ক্ষমতা বৃদ্ধি করা মার্কিন সেনাবাহিনীর একশ বছরেরও বেশি সময় ধরে পরিচালিত একটি অপারেশন। সেনাবাহিনী ২০ শতকের শুরুতে ফিলিপাইনের বিদ্রোহ থেকে ভিয়েতনাম, ইরাক এবং আফগানিস্তানে সাম্প্রতিক সংঘাতে বিদেশী সামরিক বাহিনীর সক্ষমতা এবং সক্ষমতা বাড়ানোর জন্য পরামর্শমূলক মিশন সম্পাদন করেছে।"
ভিয়েতনামে মার্কিন উপদেষ্টা
১৯৬০ এর দশকের গোড়ার দিকে ইউএস আর্মি স্পেশাল ফোর্সেস এবং ইকো ৩১ এর উপাদানগুলি উত্তর ভিয়েতনামের উত্তর ভিয়েতনামী ভিয়েতনামের সামরিক বাহিনীর (এআরভিএন) বিরুদ্ধে আসন্ন পদক্ষেপের জন্য দক্ষিণ ভিয়েতনামী সেনাবাহিনীকে (এআরভিএন) প্রশিক্ষণ ও সহায়তা করার জন্য সামরিক উপদেষ্টা হিসাবে দক্ষিণ ভিয়েতনামে গিয়েছিল। মার্কিন যুক্তরাষ্ট্রের মেরিনরাও ভিয়েতনামী বাহিনীর উপদেষ্টা হিসেবে গুরুত্বপূর্ণ ভূমিকা পালন করে।
"সন্ত্রাসের বিরুদ্ধে যুদ্ধ" চলাকালীন মার্কিন উপদেষ্টারা
মার্কিন যুদ্ধ উপদেষ্টারা সন্ত্রাসের বিরুদ্ধে যুদ্ধের প্রথম সারিতে কাজ করেছেন। তাদের আফগানিস্তানে এমবেডেড ট্রেনিং টিম (ETTS) হিসেবে এবং ইরাকে মিলিটারি ট্রানজিশন টিম (MTTs) হিসেবে মনোনীত করা হয়েছিল। এই সৈন্যরা এবং মেরিনরা তাদের আফগান এবং ইরাকি সমকক্ষদের সাথে (প্রায়শই খুব কঠোর এবং নিষ্ঠুরভাবে) খারাপ আচরণ করেছিলো।
ইটিটি (ETT) এবং এমটিটি (MTTs) মূলত মার্কিন নৌসেনাবাহিনী, মার্কিন আর্মি এবং মার্কিন ন্যাশনাল গার্ডের কর্মীদের নিয়ে গঠিত, যার একটি যুদ্ধ-অস্ত্র সমৃদ্ধ পটভূমি রয়েছে। মার্কিন রিজার্ভ আর্মি, মার্কিন এয়ার ফোর্স এবং মার্কিন নৌবাহিনীর কর্মীরা লজিস্টিক এবং অন্যান্য সহায়তা ভূমিকায় উপদেষ্টা হিসেবে কাজ করে। আফগান ন্যাশনাল আর্মি (এএনএ) বা ইরাকি সেনাবাহিনীর পদাতিক বা কমান্ডো ইউনিটে স্থলভাগে উপদেষ্টারা হলেন যুদ্ধ-অস্ত্রের অভিজ্ঞতা সম্পন্ন সৈনিক বা মেরিন। বিশেষ বাহিনী এবং নেভি সিলগুলি এএনএ/এএসএফ বা ইরাকি সেনাবাহিনীর সাথেও কাজ করে, তবে বেশিরভাগ যুদ্ধ উপদেষ্টা পদাতিক এবং যুদ্ধ-অস্ত্র সৈন্য এবং মেরিন।"যুদ্ধ উপদেষ্টা মিশন সংজ্ঞায়িত। যুদ্ধ উপদেষ্টা মিশনের জন্য মার্কিন কর্মকর্তা এবং এনসিওদের প্রয়োজন হোস্ট নেশন (এইচএন) নিরাপত্তা বাহিনীর প্রতিপক্ষকে শিক্ষাদান। এটি আমাদের প্রতিপক্ষের নেতৃত্বের ক্ষমতার দ্রুত বিকাশকে সক্ষম করে। কমান্ড এবং কন্ট্রোল (সি২) এবং প্রতিটি অধিদফতরে অপারেশনাল ক্ষমতা বিকাশে সহায়তা করে। এইচএন সিকিউরিটি ফোর্স কাউন্টার ইনজারজেন্সি (সিওআইএন) অপারেশন উন্নত করতে কোয়ালিশন ফোর্সেস (সিএফ) সক্ষমকারীদের সরাসরি অ্যাক্সেসের অনুমতি দেয়; এবং যুদ্ধক্ষেত্রে সিএফ (CF) প্রাণঘাতী এবং অপ্রাণ প্রভাব অন্তর্ভুক্ত করে।"সিকিউরিটি ফোর্সেস অ্যাসিসট্যান্স (এসএফএ) এম্বেডেড মেন্টরশিপের আরও গভীর পদ্ধতির সংজ্ঞা দেয়। এমটিটিএস (MTTs) ফোকাস এবং মতবাদ পরিবর্তন সঙ্গে অব্যবহৃত পড়ে রয়েছে। বিশেষত পূর্ববর্তী এমটিটিগুলি পৃথক ইউনিটের সৈন্যদের কাছ থেকে নেওয়া হয়েছিল, প্রায়শই অ্যাডহক ভিত্তিতে। অন্যদিকে, SFATs, বিভিন্ন সেনা ইউনিট থেকে কর্মীদের টুকরো টুকরো খাবার সরবরাহ করার পরিবর্তে জৈব মডুলার ব্রিগেড কমব্যাট টিম থেকে সমস্ত কর্মী সরবরাহ করে। নকশা দ্বারা এই দলগুলি একটি কোম্পানি কমান্ড দল দ্বারা পরিচালিত হয়। এই SFAT ধারণাটি ২০১২ সাল থেকে যুদ্ধের পরামর্শ দেওয়ার একটি "দ্বারা, সাথে এবং মাধ্যমে" পদ্ধতিতে চালু রয়েছে। বর্তমান উপদেষ্টা দলগুলিকে ফোর্ট পোল্ক, লুইসিয়ানার উপদেষ্টা একাডেমি, "টাইগারল্যান্ড"-এ প্রশিক্ষণ দেওয়া হয়।
রিজা জোগোলি
রিজা জোগোলি ছিলেন ১৯ শতকের আলবেনীয় রাজনীতিবিদ। তিনি ছিলেন জেমাল পাশা জোগোল্লির ভাই, যিনি আলবেনিয়ার রাজা প্রথম জোগ-এর পিতা এবং আলবেনিয়ার স্বাধীনতা ঘোষণার অন্যতম প্রবর্তক ও প্রতিনিধিদের একজন।
২০১৮ ফিফা বিশ্বকাপ
২০১৮ ফিফা বিশ্বকাপ (Чемпионат мира по футболу 2018; চিম্পিওনাত মির‍্য প্য ফুতবোলু দ্‌ভি তিসিচি ভ্যসিম নাৎস্যত) ছিল চতুর্বার্ষিক আন্তর্জাতিক ফুটবল প্রতিযোগিতা ফিফা বিশ্বকাপের ২১তম আসরের চূড়ান্ত পর্ব, যাতে আন্তর্জাতিক ফুটবল সংস্থা ফিফা-র অন্তর্ভুক্ত ৩২টি জাতীয় ফুটবল দল (পুরুষ) প্রতিদ্বন্দ্বিতা করেছে। প্রতিযোগিতাটি রাশিয়ায় ১৪ই জুন হতে ১৫ই জুলাই ২০১৮ তারিখ পর্যন্ত অনুষ্ঠিত হয়েছে। এর আগে ২রা ডিসেম্বর ২০১০ তারিখে অনুষ্ঠিত এক নিলামের মাধ্যমে রাশিয়াকে স্বাগতিক রাষ্ট্র হিসেবে নির্বাচন করা হয়।
চূড়ান্ত পর্বে যে ৩২টি জাতীয় ফুটবল দল খেলেছে, তাদের মধ্যে রাশিয়ার জাতীয় ফুটবল দল আয়োজক রাষ্ট্রের দল হিসেবে সরাসরি খেলার সুযোগ পেয়েছে। বাকি ৩১টি জাতীয় দল বাছাইপর্বের প্রতিযোগিতায় উত্তীর্ণ হয়ে খেলতে এসেছে। এই ৩২টি দলের মধ্যে ২০টি দল পূর্ববর্তী ২০১৪ ফিফা বিশ্বকাপেও অংশগ্রহণ করেছিল, যাদের মধ্যে সাবেক বিশ্বকাপ চ্যাম্পিয়ন জার্মানি অন্যতম। অন্যদিকে আইসল্যান্ড এবং পানামা এই বিশ্বকাপে ইতিহাসে প্রথমবারের মতো বিশ্বকাপে অংশগ্রহণ করেছে।
খেলোয়াড়দের ভ্রমণের সময় বাঁচানোর জন্য কেবল রাশিয়ার ইউরোপীয় অংশে অবস্থিত বিভিন্ন স্টেডিয়ামে ফুটবল খেলাগুলি অনুষ্ঠিত হয়েছে। রাশিয়ার ১১টি শহরের ১২টি স্টেডিয়ামে সর্বমোট ৬৪টি ম্যাচ আয়োজন করা হয়েছে। ২০১৮ সালের ১৫ই জুলাই রাশিয়ার রাজধানী মস্কো শহরের লুঝনিকি স্টেডিয়ামে এই আসরের শিরোপা নির্ধারণী খেলাটি অনুষ্ঠিত হয়  ফ্রান্স এবং ক্রোয়েশিয়ার মধ্যে। এই ফাইনাল ম্যাচে ক্রোয়েশিয়ার বিপক্ষে ফ্রান্স ৪-২ স্কোরের করার মাধামে তারা তাদের দ্বিতীয় বিশ্বকাপ শিরোপা লাভ করে।
২০১৮ ফিফা বিশ্বকাপের শিরোপা বিজয়ী দল ফ্রান্স ২০২১ সালে অনুষ্ঠিতব্য ফিফা কনফেডারেশন্স কাপের জন্য সরাসরি উত্তীর্ণ হয়েছে।
স্বাগতিক রাষ্ট্র নির্বাচন প্রক্রিয়া
thumb|নিলামে অংশগ্রহণকারী রুশ কর্মকর্তা ২০১৮ সালের বিশ্বকাপে রাশিয়ার [[ফিফা বিশ্বকাপের স্বাগতিক দেশ|স্বাগতিক দেশের কথা ঘোষণাপূর্বক উৎসব পালন করেন।]] এই আসরের স্বাগতিক শহর নির্ধারণী প্রক্রিয়া শুরু হয় ২০০৯ সালের জানুয়ারি মাসে, এবং ২ ফেব্রুয়ারি ২০০৯ হতে জাতীয় দলগুলো স্বাগতিক হওয়ার জন্য তাদের আগ্রহ নিবন্ধন করাতে পারে। প্রাথমিকভাবে, ৯টি দেশ এই আসরের স্বাগতিক হওয়ার জন্য নিলাম প্রক্রিয়ায় অংশগ্রহণ করে, কিন্তু পরবর্তীতে মেক্সিকো এই কার্যধারা হতে তাদের নাম প্রত্যাহার করে, এবং ২০১০ সালের ফেব্রুয়ারিতে ফিফা ইন্দোনেশিয়ার নাম বাতিল করে দেয়, কারণ তাদের সরকার এই নিলামকে সমর্থন প্রদানের চিঠি পাঠাতে ব্যর্থ হয়। এই নিলামের প্রক্রিয়ায়, ৩টি নন-উয়েফা দেশ (অস্ট্রেলিয়া, জাপান এবং মার্কিন যুক্তরাষ্ট্র) ক্রমান্বয়ে এই নিলাম হতে তাদের নাম প্রত্যাহার করে, এবং এতদনুসারে ২০২২ সালের নিলামে উয়েফা দেশগুলোকে বাতিল ঘোষণা করা হয়। অবশেষে এই আসরের নিলামের জন্য মাত্র ৪টি নাম অবশিষ্ট ছিল, তারা হলো: ইংল্যান্ড, রাশিয়া, বেলজিয়াম/নেদারল্যান্ডস এবং পর্তুগাল/স্পেন।
২০১০ সালের ২ ডিসেম্বর জুরিখে, ২২ সদস্যবিশিষ্ট ফিফা নির্বাহী পরিষদ সমবেত হয়ে এই নিলামে স্বাগতিক দল ঠিক করে। উক্ত নিলামে ভোটের দ্বিতীয় পর্বে রাশিয়া জয়লাভ করে এবং এই বিশ্বকাপের আয়োজক হিসেবে নির্বাচিত হয়। এই নিলামে পর্তুগাল/স্পেন দ্বিতীয় স্থান অধিকার করে, এবং বেলজিয়াম/নেদারল্যান্ডস তৃতীয় স্থান অধিকার করে। স্বাগতিক হিসেবে নির্বাচিত হওয়ার পথে ভোটের প্রথম পর্বেই ইংল্যান্ডের স্বপ্ন শেষ হয়ে যায়।
ভোটের ফলাফল নিম্নরূপ ছিল:
এই প্রক্রিয়াটি সমালোচনার ঊর্ধ্বে ছিল না: রাশিয়ার দলের পক্ষ থেকে ঘুষ নেওয়ার অভিযোগ এবং ফিফার দুর্নীতি যেটি বিশেষত ইংরেজ দ্য ফুটবল অ্যাসোসিয়েশন দ্বারা করা হয়েছিল। এটা তথাকথিত ছিল যে, নির্বাহী কমিটির চার জন সদস্য ইংল্যান্ডের জন্য ভোট করার জন্য ঘুষ নিতে অনুরোধ করেছিলেন, এবং তখন তৎকালীন ফিফা প্রেসিডেন্ট সেপ ব্লাটার জানান যে, এই নিলামের ভোট গ্রহণের পূর্বে এটা নির্ধারিত হয়ে গিয়েছিল যে রাশিয়া এই নিলামে জয়লাভ করবে। মাইকেল জে. গার্সিয়া একটি অভ্যন্তরীণ তদন্ত শেষে ২০১৪ গার্সিয়া রিপোর্ট নামে একটি প্রতিবেদন তৈরি করেন, যেটি ফিফার নৈতিক বিষয়ক বিচারের প্রধান হান্স-জোয়াকিম একার্ট দ্বারা প্রতিসংহৃত হয়ে গিয়েছিল। এই প্রতিবেদনে পরিবর্তে তিনি একটি সংক্ষিপ্ত সারাংশ প্রকাশ করেন। এই প্রতিবেদন প্রকাশে ফিফার অনিচ্ছার কারণে প্রতিবাদী গার্সিয়া হতে নিজেকে প্রত্যাহার করে নেন। এই সকল বিতর্কের কারণে, এফএ একার্টের রাশিয়ায় মুক্ত প্রদানকে প্রত্যাখ্যান করে দেয় এবং গ্রেগ ডাইককে এই সম্পূর্ণ ব্যাপারটি পুনরায় তদন্ত করার নির্দেশ প্রদান করে। অন্যদিকে ডেভিড বার্নস্টেইন এই বিশ্বকাপকে বয়কট করার ঘোষণা দেন।
বাছাইপর্ব
ফিফা বিশ্বকাপের ইতিহাসে প্রথমবারের মতো এবার ফিফার অন্তর্ভুক্ত সকল উপযুক্ত দেশ ২০১৮ ফিফা বিশ্বকাপ বাছাইপর্বে অংশগ্রহণ করার সুযোগ পেয়েছিল। এবারের বাছাইপর্বে ২০৯টি ফিফা সদস্য নিয়েছে, যেখানে আয়োজক দেশ হিসেবে রাশিয়া পূর্বেই তাদের অংশগ্রহণ নিশ্চিত করেছে, যদিও রাশিয়া বাছাইপর্বে অংশ নিয়েছিল। পরবর্তীতে, জিম্বাবুয়ে এবং ইন্দোনেশিয়া তাদের প্রথম ম্যাচ খেলার পূর্বেই বাছাইপর্ব হতে বাতিল হয়ে যায়, অন্যদিকে, বাছাইপর্বের ড্র অনুষ্ঠিত হওয়ার পর ২০১৬ সালের ১৩ই মে তারিখে ফিফা সদস্যপদ লাভ করে জিব্রাল্টার এবং কসভো; তারাও ইউরোপীয় বাছাইপর্ব শুরুর পূর্বেই এই প্রতিযোগিতায় যোগদান করে। মহাদেশীয় সংঘ অনুযায়ী এই প্রতিযোগিতায় দলের সংখ্যা বরাদ্দ করা হয়েছে, যেটি ২০১৪ ফিফা বিশ্বকাপের মতোই রয়েছে। দিলি এবং পূর্ব তিমুরের মধ্যকার ম্যাচের মাধ্যমে ২০১৫ সালের ১২ই মার্চ তারিখে ২০১৮ ফিফা বিশ্বকাপ বাছাইপর্ব যাত্রা শুরু করে, এবং ২০১৫ সালের ২৫ জুলাই, ১৮:০০ এমএসকে (ইউটিসি+৩) সময়ে রাশিয়ার সেন্ট পিটার্সবার্গের স্ত্রেলনার কন্সতান্টিনোভস্কি প্রাসাদে প্রধান ড্র অনুষ্ঠিত হয়েছে।
ড্র
২০১৮ ফিফা বিশ্বকাপের ড্র ২০১৭ সালের ১ ডিসেম্বর স্টেট ক্রেমলিন প্যালেস, মস্কো, রাশিয়ায় অনুষ্ঠিত হয়। এই অনুষ্ঠান প্রতিযোগিতার অংশগ্রহণকারী ৩২ দলের গ্রুপ নির্ধারণ করে। এই দলসমূহকে ফিফা পূর্বেই ভৌগোলিক অবস্থান বিবেচনা করে ৪টি পাত্রে ভাগ করে।
বিশ্বকাপের আগের সংস্করণগুলির তুলনায়, ২০১৭ সালের অক্টোবরে ফিফা বিশ্ব র‌্যাঙ্কিং অনুযায়ী প্রতিটি জাতীয় দলের পাত্রগুলি নির্ধারণ করা হয়েছিল, পাত্র ১-এ ছিল সর্বোচ্চ র‌্যাঙ্কিংয়ের দলগুলি, পাত্র ২-এ ছিল পরবর্তী সর্বোচ্চ-র‌্যাঙ্কিং ধারণকারী দলগুলি, এবং এভাবেই চলতে থাকে; আগের সংস্করণে সর্বোচ্চ স্তরের দলগুলোর মধ্যে কেবল একটি পাত্রই র‌্যাঙ্কিংয়ের দ্বারা নির্ধারিত হয়, মহাদেশীয় কনফেডারেশন দ্বারা নির্ধারিত অন্যান্য তিনটি পাত্রের সাথে। আয়োজক দেশকে পাত্র ১-এ রাখা হয় এবং একটি বাছাই দল হিসাবে গণ্য হয়, এই কারণে, আয়োজক রাশিয়া সেরা ৮ দলে না থাকলেও ফিফার বিশ্বকাপ নীতি অনুযায়ী, আয়োজক হওয়ায় প্রথম ৮ দলের পাত্রে স্থান পায় এবং ফিফা র‌্যাঙ্কিং এর সেরা ৭ দল প্রথম পাত্রের বাকি ৭ স্থান পূরণ করে।
ড্র পর্যায়াক্রম শুরু হয় পাত্র ১ দিয়ে এবং পাত্র ৪ দিয়ে শেষ হয়।
আগের সংস্করণগুলির মতো, উয়েফা ব্যতীত কোনও মহাদেশীয় কনফেডারেশনের কোন গ্রুপের একাধিক দল ছিল না, যেটির কমপক্ষে একটি ছিল, কিন্তু একটি গ্রুপে দুইয়ের অধিক নয়।
{{legend|#FBB3AD|এএফসি}} {{legend|#FED9A5|ক্যাফ}}
{{legend|#D9EDF4|উয়েফা}}
রেফারি
২০১৮ সালের ১৬ই মার্চ তারিখে, ফিফা কাউন্সিল ফিফা বিশ্বকাপের ইতিহাসে প্রথমবারের মতো ভিডিও সহকারী রেফারি (ভিএআর) ব্যবহারের অনুমোদন দেয়।